Tá Údarás na Gaeltachta ag moladh go gcaithfí €50,000 dá mbuiséad caipitil ar spás nua oifige a fhorbairt ina gceannáras sna Forbacha, Co na Gaillimhe. Cé go ndearnadh ciorrú leanúnach ar bhuiséad an Údaráis le breis is deich mbliana anuas, agus go raibh i bhfad níos lú airgid dá réir le caitheamh ar thograí, is cosúil go bhfuil cúrsaí ag téarnamh san eagraíocht fiontraíochta agus go bhfuiltear ag cur athuair leis an bhfoireann.